Die Konsortium-Merinotelers kraai koning op veldmerinoskoue in die Karoo. Dombietersfontein-Merino′s is op agt van Victoria-Wes se afgelope nege veldmerinoskoue as die Teler met die meeste punte aangewys. Die een jaar wat hy nie met die louere weggestap het nie, is d?e stoetery as naasbeste gekroon. Victoria-Merino′s was vier van die agt kere die naasbeste vertoner op die skou.
Die Konsortium spog al vir 11 uit die afgelope 13 jare met die toekenning vir die Beste ram in die distrik van Victoria-Wes. Sedert die toekenning vir die Beste ooi in die distrik in 1998 gemaak is, het die Konsortium dit al vyf kere ingepalm.
Previous: Verkoop meeste ramme in SA
Next: Marlow kies Konsortium
Alle inhoud is kopiereg © Konsortium-Merino 2018. Dié bateklas het in 2018 die beste opbrengs gegee | Netwerk24
Deur Hanlie Stadler 09 Januarie 2019 06:05
Dis amptelik: Effekte was in 2018 die beste moontlike plek om jou geld te belê en genoteerde eiendom die slegste. Dit net as die vier groot bateklasse – aandele, genoteerde eiendom, effekte en kontant - in Suid-Afrika vergelyk word.
2018 was ’n rowwe jaar vir mense met ’n aggressiewe portefeulje, maar konserwatiewe beleggers het beter gevaar.
Die voljaaropbrengs van die indeks van plaaslike effekte was 7,74%.
Kontant, met ’n opbrengs van 7,29%, was met net ’n kortkop tweede. Kontant word gemeet aan die Stefi, oftewel die geldmarkindeks.
Albei dié bateklasse het die inflasiekoers getroef. Hoewel die voljaarinflasiesyfer vir 2018 eers oor ’n paar weke uitgereik word, sou dit dalk teruggesak het van November se 5,2% danksy die daling in die petrolprys in Desember.
Aandele het, selfs met alle dividende ingesluit, ’n jaaropbrengs van -8,53% opgelewer, die eerste keer sedert 2008 dat aandele ’n negatiewe opbrengs oplewer. Dis soos gemeet aan die JSE se indeks van alle aandele.
Genoteerde eiendom, wat in 2018 geruk is deur bewerings dat Resilient en verwante maatskappye hul aandeelprys gemanipuleer het, onder meer deur te hoë waardasies van eiendomme, het die jaar -25,26% opgelewer – ’n enorme verlies in ’n sektor wat op lang termyn Suid-Afrika se toppresteerder is. Dis soos gemeet aan die indeks van genoteerde Suid-Afrikaanse eiendom.
Die 2018-syfers, selfs die groei op kontant en effekte, sou beleggers teleurgestel het nadat hulle in 2017 stewige opbrengste behaal het op al vier die bateklasse. In 2017 was aandele voor in die koor met ’n totale opbrengs van 20,95%, daarna genoteerde eiendom (17,15%), effekte (10,19%) en kontant (7,52%).
Aandele was wel in Desember die bateklas wat die beste gevaar het. In dié maand alleen gemeet was die opbrengs op aandele 4,25%, wat baie hoog is as maandopbrengs. Dis vergeleke met net 0,64% vir effekte en 0,6% vir kontant.
Volgens Imdaad Nana, beleggingsontleder van die eiendomsfondsbestuurder Catalyst, gaan die probleme met genoteerde eiendom dalk in 2019 voortduur.
“Genoteerde eiendom gaan op kort tot mediumtermyn steeds moeilike toestande moet trotseer aangesien die ooraanbod oor alle sektore hardnekkig hoog bly, sonder betekenisvolle ekonomiese groei om vraag daarna ’n hupstoot te gee.”
Die Gedragsowerheid vir die Finansiële Sektor (FSCA) ondersoek steeds die Resilient-bewerings.
Individuele beleggers se prestasie sou verskil het na gelang van watter aandele of effektetrustfondse hulle besit. Die verlies is ook net op papier totdat mense aandele verkoop. Aandele en genoteerde eiendom word as langtermynbeleggings beskou wat oor tydperke van langer as drie jaar inflasie kan klop.
Kontant kan in 2019 op sy beurt ’n hupstoot kry indien die Reserwebank weer die rentekoers verhoog. Ontleders is verdeeld daaroor – sommige ekonome verwag ’n verhoging in onderskeidelik Julie, September of November, terwyl ander reken dit sal tot 2020 uitgestel word.
In die truspieël
Effekte was agt maande (Maart, April, Mei, julie, Augustus, Oktober, November en Desember) die bateklas wat die beste jaaropbrengs opgelewer het. Effekte was ook vyf maande (Januarie, Februarie, Maart, Julie en November) die bateklas wat die beste maandopbrengs opgelewer het.
Aandele was drie maande (Januarie, Februarie en Junie) die bateklas wat die beste jaaropbrengs opgelewer het. Aandele was ook drie maande (Junie, Augustus en Desember) die bateklas wat die beste maandopbrengs opgelewer het. Februarie as 17,44% was die hoogste jaaropbrengs van enige bateklas in 2018.
Kontant was in een maand (September) die bateklas met die beste jaaropbrengs en drie maande (Mei, September en Oktober) die bateklas wat die beste maandopbrengs opgelewer het.
Genoteerde eiendom was net een maand (April) die beste bateklas op ’n maandgrondslag en nooit op ’n jaargrondslag nie. April se 7,68% was die hoogste maandopbrengs vir enige bateklas in 2018.
Meer oor: Beleggings | Genoteerde Eiendom | Bateklasse | Effekte | Geldmark | Aandele